**Қазақстан Республикасының кейбір заңнамалық актілеріне қоғамдық бірлестіктер**

**мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с****№** | **Құрылымдық элемент** | **Қолданыстағы редакция** | **Ұсынылған редакция** | **Негіздеме****(тапсырмаларға сілтемелерді, заң жобасы тұжырымдамасының нақты тармағын/ережесін, түзетудің мәнін; енгізілетін әрбір түзетудің нақты және межеленген негіздемесін қоса алғанда)** |
| **1. «Қоғамдық бірлестіктер туралы» Қазақстан Республикасының 1996 жылғы 31 мамырдағы Заңы** |
|  | 7-бап | 7-бап. Қоғамдық бірлестіктердің мәртебесіҚазақстан Республикасында республикалық, аймақтық және жергілікті қоғамдық бірлестіктер құрылып, жұмыс істеуі мүмкін.Қазақстан Республикасы облыстарының жартысынан астамының аумағында өздерінің құрылымдық бөлімшелері (филиалдары мен өкілдіктері) бар бірлестіктер республикалық қоғамдық бірлестіктерге жатады.Қазақстан Республикасы облыстарының жартысынан азының аумағында өздерінің құрылымдық бөлімшелері (филиалдары мен өкілдіктері) бар бірлестіктер аймақтық қоғамдық бірлестіктерге жатады.Жергілікті қоғамдық бірлестіктерге Қазақстан Республикасының бір облысы шегінде жұмыс істейтін бірлестіктер жатады.Республикалық және аймақтық қоғамдық бірлестіктер өз мәртебесін растау үшін тіркелген күннен бастап бір жыл өткенге дейін осы бірлестікті тіркеген органға құрылымдық бөлімшелерінің (филиалдары мен өкілдіктерінің) аумақтық әділет органдарында есептік тіркеуден өткенін растайтын құжаттардың көшірмелерін табыс етуге міндетті. | 7-бап. Қоғамдық бірлестіктердің мәртебесіҚазақстан Республикасында республикалық, аймақтық және жергілікті қоғамдық бірлестіктер құрылып, жұмыс істеуі мүмкін.Республикалық қоғамдық бірлестіктерге облыстардың, республикалық маңызы бар қалалардың және Қазақстан Республикасы астанасының жартысынан астамының аумағында өзінің құрылымдық бөлімшелері (филиалдары мен өкілдіктері) бар бірлестіктер жатады.Аймақтық қоғамдық бірлестіктерге облыстардың, республикалық маңызы бар қалалардың және Қазақстан Республикасы астанасының жартысынан азының аумағында өзінің құрылымдық бөлімшелері (филиалдары мен өкілдіктері) бар бірлестіктер жатады.Жергілікті қоғамдық бірлестіктерге Қазақстан Республикасының бір облысы, республикалық маңызы бар қаланың және астананың шегінде жұмыс істейтін бірлестіктер жатады.Тіркелген күннен бастап бір жыл өткенге дейін республикалық және аймақтық қоғамдық бірлестіктер мәртебесін растау үшін осы бірлестікті тіркеген органға аумақтық әділет органдарында құрылымдық бөлімшелердің (филиалдар мен өкілдіктердің) есептік тіркеуден өткенін растайтын құжаттардың көшірмелерін ұсынуға міндетті. | «Қазақстан Республикасының әкімшілік-аумақтық құрылысы туралы» Заңға сәйкес Қазақстан Республикасы әкiмшiлiк-аумақтық құрылысының жүйесiне мынадай әкiмшiлiк-аумақтық бiрлiктер кiредi: ауыл, кент, ауылдық округ, қаладағы аудан, қала, аудан, облыс.Елді мекендер, оның ішінде ерекше мемлекеттік маңызы бар немесе бір миллионнан астам адам тұратын елді мекендер жататын Республикалық маңызы бар қалаларға бөлінеді. |
|  | 10-баптың 1-бөлігі | 10-бап. Қоғамдық бірлестікті құруҚоғамдық бірлестік Қазақстан Республикасы азаматтарының кемінде он адамнан тұратын тобының бастамасы бойынша құрылады. | 10 -бап. Қоғамдық бірлестікті құруҚоғамдық бірлестік Қазақстан Республикасы азаматтарының кемінде үш адамнан тұратын тобының бастамасы бойынша құрылады. | ҚР Конституциясының 23-бабының 1-тармағында азаматтардың бірлестіктер бостандығына құқығы көзделген. Сонымен қатар қоғамдық бірлестіктердің қызметі «Қоғамдық бірлестіктер туралы» Заңмен реттеледі. «Қоғамдық бірлестіктер туралы» ҚР Заңының 10-бабына сәйкес қоғамдық бірлестік саны кемінде он адамнан тұратын Қазақстан Республикасы азаматтары тобының бастамасы бойынша құрылады.Іс жүзінде он адамнан аз азаматтар тобының қоғамдық бірлестік құра алмау мәселесі бар.Шын мәнінде, бұл талап ресми және негізсіз болып табылады, өйткені он адамнан тұратын азаматтар тобының (3-9) бастамасынан он адам бастамасының басымдығы күмәнді.ҚР Конституциясы азаматтардың бірлестік бостандық құқығына кепілдік береді, ал «Қоғамдық бірлестіктер туралы» ҚР Заңының талаптары бірлестік құруға қойылатын сандық нормативтерді регламенттей отырып, азаматтардың осы құқығы шектелген негізгі Заңға қайшы келеді.Мәселен, ҚР Конституциясы азаматтарды біріктіру еркіндігіне кепілдік бере отырып, мұндай бірлестікке қатысушылардың санына байланысты бұл құқықты шектемейді.Сонымен бірге, саяси партиялар мен кәсіподақтардың қызметі жеке бейіндік заңдармен де реттеледі, дегенмен олар өздерінің ұйымдық-құқықтық нысанында қоғамдық бірлестіктер болып табылады.Бүгінгі таңда елде саяси партиялар мен кәсіподақтар құру талаптарын жеңілдету үрдісі бар. Мысалы, саяси партияларды тіркеу үшін қатысушылар саны 20 мыңнан 5 мыңға дейін қысқарды, өңірлік өкілдіктердің ең аз саны – 1 мыңнан 700 адамға дейін үш есе азайды.Сондай-ақ, кәсіподақтар түрінде қоғамдық бірлестіктер құруға қатысты құрылтайшылар саны халықаралық стандарттарға сәйкес үш адамға дейін қысқарды.Бүгінгі таңда елімізде 22 мыңнан астам КЕҰ тіркелген (қоғамдық бірлестіктер – 10 207), оның ішінде 17 мыңға жуығы КЕҰ жұмыс істейді және 5 мыңнан астамы белсенді түрде (өз қызметі туралы мәліметтерді «ҮЕҰ дерекқорына» уақытында тапсырады). |
|  | 21-баптың3-бөлігі | 21-бап. Қоғамдық бірлестіктердің меншігі...Қоғамдық бірлестіктер мүшелерінің (қатысушыларының) сол бірлестіктерге өздері берген мүлікке, соның ішінде мүшелік жарналарға құқықтары жоқ. Өздері мүшелері (қатысушылары) ретінде қатысатын қоғамдық бірлестіктердің міндеттемелері бойынша олар жауап бермейді, ал аталған бірлестіктер өз мүшелерінің (қатысушыларының) міндеттемелері бойынша жауап бермейді.... | 21-бап. Қоғамдық бірлестіктердің меншігі... Егер Қазақстан Республикасының өзін-өзі реттеу туралы заңнамасында өзгеше көзделмесе, қоғамдық бiрлестiктер мүшелерiнiң (қатысушыларының) сол бiрлестiктерге өздері берген мүлікке, соның iшiнде мүшелік жарналарға құқықтары жоқ. Егер Қазақстан Республикасының өзін-өзі реттеу туралы заңнамасында өзгеше көзделмесе, өздері мүшелері (қатысушылары) ретінде қатысатын қоғамдық бiрлестiктердiң мiндеттемелерi бойынша жауап бермейді, ал аталған бiрлестiктер өз мүшелерiнiң (қатысушыларының) мiндеттемелерi бойынша жауап бермейді. | «Коммерциялық емес ұйымдар туралы» Заңның 11-бабына ұсынылған өзгерістерге байланысты |
| **2. «Коммерциялық емес ұйымдар туралы» 2001 жылғы 16 қаңтардағы Қазақстан Республикасының Заңы** |
|  | 11-бап | 11-бап. Қоғамдық бірлестік1. Қазақстан Республикасының заңдарына қайшы келмейтiн ортақ мақсаттарға жету үшiн азаматтардың ерiктi бiрiгуi нәтижесiнде құрылған ұйым, егер заңдарда өзгеше белгіленбесе қоғамдық бiрлестiк болып табылады.2. Егер Қазақстан Республикасының өзін-өзі реттеу туралы заңнамасында өзгеше көзделмесе, қоғамдық бiрлестiктер мүшелерiнiң (қатысушыларының) осы бiрлестiктерге өздері берген мүлікке, оның iшiнде мүшелік жарналарға құқықтары жоқ. Егер Қазақстан Республикасының өзін-өзі реттеу туралы заңнамасында өзгеше көзделмесе, олар мүшелері (қатысушылары) ретінде қатысатын қоғамдық бiрлестiктердiң мiндеттемелерi бойынша жауап бермейді, ал көрсетілген бiрлестiктер өз мүшелерiнiң мiндеттемелерi бойынша жауап бермейді.3. Қоғамдық бiрлестiктердiң құқықтық жағдайының ерекшелiктерi «Қоғамдық бiрлестiктер туралы» Қазақстан Республикасының Заңымен реттеледі.4. Қоғамдық бірлестік «Өзін-өзі реттеу туралы» Қазақстан Республикасының Заңына сәйкес, қызметін ерікті мүше болуға (қатысуға) негізделген өзін-өзі реттейтін ұйым ретінде жүзеге асыра алады. | 11-бап. Қоғамдық бірлестікҚоғамдық бірлестіктерді құқықтық реттеудің ерекшеліктері «Қоғамдық бірлестіктер туралы» Қазақстан Республикасының Заңымен айқындалады. | «Қоғамдық бірлестіктер туралы» Заңның ережелерімен қайталануды болғызбау. |
|  | 19-баптың2-тармағы | 19 бап. Коммерциялық емес ұйымды құру…2. Коммерциялық емес ұйымды (қоғамдық және дiни бiрлестiктердi қоспағанда), оны қалыптастыру арқылы құру құрылтайшылардың (құрылтайшының) шешiмi бойынша жүзеге асырылады.Қоғамдық бiрлестiктер олардың жарғысы қабылданып, органдары қалыптастырылатын құрылтай жиналысын (съезін, конференциясын) шақырушы кемiнде он адамнан тұратын Қазақстан Республикасының азаматтары тобының бастамасы бойынша құрылады.Азаматтардың қоғамдық бірлестіктерді құру құқығы тікелей жеке тұлғаларды біріктіру жолымен де, саяси партияларды қоспағанда, заңды тұлғалар – қоғамдық бірлестіктер арқылы да іске асырылады.Жарғы қабылданатын және басшы органдар қалыптастырылатын құрылтай съезін (конференцияны, жиналысты) шақыратын жеке тұлғалар және (немесе), саяси партияларды қоспағанда, заңды тұлғалар – қоғамдық бірлестіктер қоғамдық бірлестіктің құрылтайшылары болып табылады. Қоғамдық бірлестіктің құрылтайшылары – жеке және (немесе) заңды тұлғалар тең құқықтарға ие болады және бірдей міндеттерді атқарады.Кәсіптік одақтар кәсіптік одақтың құрылтайшылары болып табылуы мүмкін. | 19-бап. Коммерциялық емес ұйымды құру…2. Коммерциялық емес ұйымды құру (қоғамдық және діни бірлестіктерді қоспағанда) оны құру арқылы құрылтайшылардың (құрылтайшының) шешімі бойынша жүзеге асырылады.Кәсіптік одақтар кәсіптік одақтың құрылтайшылары болып табылуы мүмкін. | «Қоғамдық бірлестіктер туралы» заңның 10-бабының ережелерімен қайталануды болғызбау. |

 **Қазақстан Республикасының**

**Ақпарат және қоғамдық даму министрі Д. Қыдырәлі**